
Butlletí Setmanal de Contra-Informació 

N úmero 371 Setmana del 3 al 9 d'agost de 2005 

Les forces naturals van escoltar les demandes socials d'una part de la ciutadania que, al crit de «Pitufo te parta un rayo», busca aliances contra la opressió. Dilluns ld'agost va caure un llamp a la caserna de la guàrdia civil a l'Escala i va ferir un agent que parlava per telèfon. 


La privatització de l'espai públic 


El districte de Gràcia pretén imposar una 
política d'exclusions a les Festes M ajors 

Des de l'Assemblea de Festes Alternatives es reafirma la realització de les activitats 


L A LLUITA PER LA SOBIRANIA ALIMENTÀRIA 


En espera de ser aprovat al Consell de Ministres de Zapatero 

Aprovat el nou esborrany 
del Decret de Coexistència 


Vila de Gràcia.- Tal i com varen manifestar la 
setmana passada a través d'un comunicat, 
des de l'Assemblea de Festes Alternatives de 
Gràcia no es cedirà davant l'amenaça 
excloent imposada des del Districte. 
Recordem que la celebració de l'any passat a 
la plaça Rovira va poder realitzar-se sense 


Andalusia.- Sobre la mort a la caserna de 
Roquetas de Mar que vam anunciar la set¬ 
mana passada, el Ministerio del Interior, el 
dia després de l'assassinat, va decretar una 
suspensió cautelar de tres mesos a un tinent 
per utilitzar armes no reglamentàries per 
reduir la víctima, almenys una porra elèctri¬ 
ca i una altra porra extensible. La família va 


cap mena de problema. Les incidències d'ho - 
raris no varen tenir cap rellevància, ja que 
varen ser fins i tot menors que les d'altres 
carrers, com ara Providència, on les discomò- 
bils varen acabar a les 5 de la matinada. Però 
fonts properes al districte de Gràcia confir¬ 
men que no es tracta d'una prohibició per 


presentar una denúncia per tracte vexant i 
agressió amb resultat de mort, que es troba 
en en el Jutjat d'Instrucció lde Roquetas de 
M ar. Coma mesura cautelar ha decretat que 
no s'enterri el cadàver fins que l'Instituto de 
Toxicologia faci un estudi per comprovar si 
hi ha restes d'alcohol o altres substàncies. 
Després de fer-se la primera autòpsia, feta 


qüestions horàries, ja que hi ha una clara 
intenció del districte de vetar el moviment 
okupa i la terminologia "alternativa", de les 
festes majors de la vila. Segons diuen els 
propis organitzadors de les festes il·legalit- 
zades, "després del canvi de govern sembla 
que des d'ERC no es vol permetre la visibili - 
tzació de la diversa, crítica i plural realitat 
social que hi ha més a l'esquerra del tripartit", 
ja es tracti del moviment okupa o de qual¬ 
sevol altre. Per tot això ja s'ha fet una carta 
pública contra les exclusions dirigida al regi¬ 
dor de Gràcia, Ricard Martínez. Tanmateix 
s'ha convocat una concentració de protesta 
a la plaça Rius i Taulet el diumenge 14 d'agost 
a les 18:30h, mitja hora abans de l'inici del 
Pregó. El dimecres 17 d'agost també es farà 
una cercavila pels carrers de la vila amb la 
clara intenció de defensar la realització de 
les activitats festives programades. 

per l'Instituto de Medicina Legal de Almeria, 
es va fer públic que la mort va ser produïda 
per la ruptura de l'estèrnum, desmentint les 
primeres informacions sobre una parada 
cardíaca. Contra Infos 2/ 08/ 05 


Butlletí setmanal 

Gontra-Infos 


tel: 93.345.52.04 

correu electrònic: 
«zitzania@sindominio.net» 


Estat espanyol- El passat 19 de juliol es va pre¬ 
sentar en un acte públic el contingut del Reial 
Decret que regularà la coexistència dels cul¬ 
tius modificats genèticament amb els conven¬ 
cionals i ecològics. Aquest decret encara ha de 
ser presentat al Consell de Ministres per la 
seva aprovació, però sembla que el Ministeri 
de medi ambient, que en un principi s'havia 
oposat al decret, rebutjat el passat març, ha 
cedit a les pressions del Ministeri d'Agricul¬ 
tura, especialment del Secretari General, 
Fernando Moraleda, que davant les "visites" i 
els favors de grans multinacionals com Syn- 
genta ha decidit presentar aquest projecte de 
Reial Decret que és, bàsicament, idèntic al que 
va ser rebutjat al març davant la forta pressió 
dels diferents col·lectius que s'hi oposaven. 
Les demandes de la pagesia ecològica i els 
grups ecologistes no s'han tingut en compte. 
La coexistència no és possible ja que ningú a 
hores d'ara és capaç de certificar l'abast de les 
modificacions que poden ocasionar els con¬ 
reus transgènics a la resta de cultius i en tota 
la cadena tròfica i de la vida. L'aprovació del 
borrador del decret és d'una importància 
cabdal donat que possibilita que tota existèn¬ 
cia de vida pugui ser legalment contaminada 
i modificada. Aquest borrador deixa desam- 
parats tant l'agricultor com al consumidor, 
atemptant contra la sobirania alimentària: 
-Accepta la contaminació genètica general¬ 
itzada, tant a l'agricultura convencional com 
a l'ecológica, es a dir, que es basa en la cont¬ 
aminació i no en la prevenció de la contami¬ 
nació ja que admet un 0,9% de presència 
transgénica en els aliments ecològics. 
Aquesta visió és il·legal en el marc de la leg¬ 
islació europea en agricultura ecològica, que 
descarta l'ús de trangènics o aliments conta¬ 


minats per aquests. Tenint en compte el 
rebuig dels consumidors davant els aliments 
transgènics i sabent que no es poden descar¬ 
tar efectes negatius dels 0MG sobre la salut 
humana i del medi ambient resulta d'especial 
importància que l'Estat Espanyol es doti dels 
mecanismes necesaris que facin posible el 
mantenir una agricultura lliure de trangènics. 
-El borrador no estableix un règim de respon¬ 
sabilitats en cas de contaminació transgénica, 
afavorint que les pageses quedin totalment 
desamparades en casos de contaminació 
transgénica. La responsabilitat civil pels danys 
econòmics, ambientals i sanitaris haurien de 
recaure en les empreses productores de lla¬ 
vors i sobre els estats que les autoritzen. 
Actualment totes aquestes responsabilitats 
cauen, bàsicament sobre la pagesia. 

-No s'ha consultat a la societat civil, tot i 
que el Ministeri d'Agricultura va prometre 
que no aprovaria cap esborrany sense con¬ 
sultar abans amb tots els col·lectius afectats 
per aquest. Ara diuen que fins al 15 de 
setembre tindrem el temps per fer rèpliques 
i comentaris pero no al·legacions. 

- D'una primera proposta de distància de 
25m de separació entre camps manipulats i 
convencionals, ara en proposen 50. Aquesta 
distància és irrisòria per preveure la contam¬ 
inació entre cultius (cal pensar que en condi¬ 
cions "normals", el polen de blat de moro 
pot arribar a volar 800m). 

- Els apartats relatius al registre de terres con- 
reuades amb OMG són molt deficients. 
D'acord amb la legislació europea aquests reg¬ 
istres haurien d'existir i estar a l'abast públic. És 
especialment important que els agricultors 
que no cultiven varietats manipulades genèti¬ 
cament puguin preservar-se de la contami- 


Llibertat anarquistes presos 


Surt de la presó 
l'últim dels 
detinguts el 25-J 

Barcelona.- Alberto Bettini, detingut en una 
manifestació en solidaritat amb els repres- 
saliats d'Itàlia, que es va realitzar a Barcelona 
el passat 25 de juny, va sortir de la presó 
Model el dijous 28 de juliol al voltant de les 
18:00 hores, on l'esperaven un grup de com¬ 
panys i companyes. Alberto que fou detingut 
juntament amb 7 persones més durant la 
manifestació del 25 de juny, va ingressar a la 
presó amb dos companys més (un noi i una 
noia), era l'únic que continuava encara pres. 
Finalment el jutge Juan Antonio Ramírez Su- 
ner ha decidit deixar-lo en llibertat sota fian¬ 
ça de 3000 euros, li ha retirat el passaport i 
té l'obligació de signar cada setmana al jutjat, 
com la resta de detinguts. S'espera que els 
judicis trigaran en realitzar-se, excepte el de 
la noia a qui l'acusen de desordres públics i 
tindrà un judici ràpid. Estigueu atentes a 
noves informacions i convocatòries. 

Solidaris amb el represaliats d'Italia 
i Ben +Contra-lnfos 2/ 8/ 05 


nació. En aquest sentit, és imprescindible que 
elsagricultorsquecomencin el conreu de vari¬ 
etats OMG ho declarin amb suficient antel¬ 
ació, que el públic, en general, tingui accés a 
una informació precisa sobre les localitza¬ 
cions exactes d'aquests cultius i que l'adminis¬ 
tració es reservi el dret de prohibir aquests 
cultius en determinats casos. Davant d'això 
s'exigeix una retirada del projecte i que la leg¬ 
islació garanteixi la permanència d'una agricul¬ 
tura tradicional lliure d'O MG, amparant el 
dret de les agricultores i agricultors a no patir 
contaminació genètica, i el dret de la societat 
a menjar aliments sans i segurs. 

Contra-lnfos +S. Labrego Galego 2/ 8/ 05 


Diverses entitats de Vallcarca volen 
que es facin les Festes Alternatives 

Vallcarca/ Barcelona.- L'exclusió que pretén imposar el districte de Gràcia a les Festes 
Alternatives de Vallcarca s'ha topat amb el posicionament de diverses entitats. Segons va 
afirmar el tècnic de serveis personals del districte Josep M aria Raya, enguany es repetiria la 
situació de prohibició que es va viure l'any passat, és a dir, una plaça buida i rodejada d'an- 
tiavalots de la guàrdia urbana durant 3 dies. Aquesta prohibició però aquest any ha topat 
amb el posicionament de diverses entitats veïnals que creuen que s'han de fer festes sense 
exclusions. L'ubicació i els dies en que es farà la festa no sembla que finalment hagin de ser 
un problema, ja que l'última paraula de la prohibició serà del mateix regidor del districte i 
clarament marcada per criteris polítics. Contra-lnfos 2/ 8/ 05 


Impunitat policial 


Va rebre descarregues elèctriques abans de morir 

La mort a la caserna de Roquetas de M ar 
va ser per ruptura d'estèrnum 







Col·lectius i contrainformació 


Aplicació de la política repressiva que s'extendrà en els propers mesos a la resta de la ciutat 

L'Ajuntament precinta sense previ avís l'Atelier 


Barcelona.- Des de 1997, una parella d'artistes 
es van instal·lar en un local situat a la rambla 
del raval 49, com habitatge i taller. Van 
denominar al lloc 'L'Atelier' i ells mateixos 
van iniciar una sèrie de treballs de remod- 
elació que van portar a terme per al seu ús 
particular així com per a altres artistes, 
donant lloc a un espai de promoció de la cul - 
tura dins del barri, organitzant espectacles, 
exposicions, cinema, música... L'Atelier és 
també un espai que forma part del patrimoni 
històric i cultural de la ciutat i del barri del 
Raval en particular. Es tracta d'un antic 
safareig, on es reunien dones i nens, que va 
estar funcionant durant més de 30 anys. Per 
la importància que representa per a l'arque¬ 
ologia, i pel que es refereix a la història de la 
dona barcelonina, sempre s'ha pretès respec¬ 
tar la seva identitat adaptant totes les activ¬ 
itats que allí es realitzaven, a les caracterís¬ 
tiques particulars de l'espai. El dijous 14 de 
juliol a les 22 hores, dosfuncionarisde l'ajun¬ 
tament, amb el cap de la guàrdia urbana, 
acompanyats de 4 policies, van arribar enmig 
d'una presentació de contes a interrompre 
l'activitat per a precintar L'Atelier. Sense 
previ avís van obligar als presents a desallot¬ 
jar el local, notificant als responsables que 
contaven amb 15 minuts per a treure les 


coses de valor, anunciant que no estaven en 
la disposició de dialogar o donar explica¬ 
cions pel succeït, sense la presència d'un 
advocat en les oficines de l'ajuntament. Van 
passar a fer la seva inspecció prenent dades 
del que alli esdevenia, mentre els assistents 
sol·licitaven conèixer els motius del tanca¬ 
ment, (tots ells socis convidats a presenciar 
un espectacle de teatre que es realitzaria 
mitja hora més tard), pel que va començar a 
congregar-se cada vegada més i més públic a 
l'entrada del local. Com a conseqüència dos 
vehicles de la guàrdia urbana es van apropar 
a dispersar a la gent. Així i amb urgència es 
van agafar algunes coses de valor i es va dis¬ 
posar a tancar el local indicant amb una cinta 
de precinte a la porta, que seria un delicte 
accedir a aquest domicili. Aquest sistema de 
precintar es va posar sobre l'entrada que és 
de fusta antiga i porosa, al que ens van adver¬ 
tir que retirar-la constituïa una falta a l'ordre, 
sense preveure que qualsevol transeünt 
podria treure-la amb facilitat o fins i tot 
desenganxar-se sola. A l'endemà, per 
descomptat, ja no estava. Es va procedir lla¬ 
vors a notificar-ho i a demanar hora per a 
l'obertura del precinte a la Casa de la 
Misericòrdia, oficina de l'ajuntament del 
Raval, per a recuperar les pertinences com 


s'havia previst en paraules dels agents que 
estaven en el moment del tancament. 
Després de 3 hores d'espera, es va negar la 
possibilitat de fer-ho el mateix dia poster¬ 
gant l'acció fins al dilluns següent, la qual 
cosa implicaria la descomposició de les 
coses de les neveres, i el perill pels peixos i 
les plantes del pati interior, al no contar amb 
l'electricitat que mantenia l'ecosistema de 
reg i neteja de l'aigua. Alhora que la persona 
que allí habita no comptava amb res de roba 
extra, ni les seves eines de treball, pel que va 
resultar seriosament afectat. Entrar a 
l'Atelier, que ha estat una alternativa real de 
plataforma per a artistes independents, s'ha 
convertit ara en un delicte. Lamentem com 
participants, com espectadors, com artistes, 
com societat civil, com precaris, com afec¬ 
tades, que aquesta casa taller es trobi segel - 
lada als seus habitants i que ara la seva peti¬ 
ta porta d'entrada no tingui cabuda per a 
l'immens món que allí estava sent possible 
gràcies al risc, al lliurament i a la recerca 
d'aquells que ho van engegar juntament amb 
la gran quantitat d'enamorats socis que 
habitualment ho visitaven donant inspiració 
cada dia de seguir apostant per un espai 
comú, constructiu i plural. 

Artistescabrejats +Contra-lnfos 1/ 8/ 05 


Veïnat contra l'especulació 


Sentència del TSJC respecte el Pla Caufec: 

«La terra per a qui la recalifica» 

El Tribunal desestima el contenciós per falta de proves que demostrin les irregularitats del projecte 


Esplugues/ Baix Llobregat.- El passat 21 de 
juliol el Tribunal Superior de Justícia de 
Catalunya feia pública la sentència sobre el 
contenciós interposat per les associacions 
veïnals d'Esplugues contra el Pla Caufec. En 
un text d'onze fulls no fa un sol comentari 
respecte les proves aportades contra les 
irregularitats del projecte urbanístic, tirant 
d'aquesta manera per terra 14 anys d'oposi¬ 
ció al pla. Segons el tribunal no hi ha sufi¬ 
cients proves per demostrar les irregulari¬ 
tats comeses. En una sentència atípica en 
relació a la complexitat del procés (més de 
6.000 folis) el Tribunal destaca que per 


moltes irregularitats "no hi ha norma", 
esquivant els arguments jurídics per frenar 
aquesta aberració mediambiental i social. 
Des de la Plataforma Aturem el Pla Caufec, a 
més del rebuig a l'administració de justícia i a 
les influències que l'envolten, es seguirà, per 
una banda, amb tots els passos legals possi¬ 
bles i, per l'altra, amb la denúncia de la 
desproporció del projecte, de les seves irreg¬ 
ularitats i dels seus promotors i beneficiaris, 
l'ajuntament d'Esplugues i ara també Sacresa 
i ACS. En el comunicat que han fet públic al 
respecte acaben dient: "(...) Per tot això, 
demanem màxima atenció a l'inici d'obres 


que pot ser imminent i a les convocatòries 
que s'aniran succeint. No ens cansem de 
repetir que, si no hi ha més remei, aturarem 
les obres amb el nostre cos. La lluita contra el 
pla Caufec no s'atura fins que el projecte 
respongui a les necessitats i demandes de la 
població d'Esplugues i no a les del trist ger¬ 
ent de l'ajuntament i del seu equip de govern. 
Volem pobles vius, salvem collserolal". Més 
informació a: www.noalplacaufec.net 

Plataforma Popular contra el 
Pla Caufec +Contra-lnfos 2/ 8/ 05 


OKUPACIÓ I CENTRES SOCIALS 


Presos i preses en lluita 


Dotacions de policia catalana i espanyola executen les operacions 

Desallotgen vivendes i un centre social 
a Sabadell, el barri del Clot i Badalona 


Catalunya.- El dimecres al matí es feia una 
concentració d'una trentena de persones 
davant de la casa okupada al carrer del Clot 
122 de Barcelona. L'objectiu era protestar 
per l'actuació policial de desallotjament. 
Una desena de furgons antiavalots de la 
policia espanyola van arribar davant de la 
casa i la van desallotjar. Van tapiar finestres 
i portes i varen destrossar el sostre per 
provocar l'entrada d'aigua a la casa. 

Casal okupat durant 31hores 
L'endemà, l'Assemblea de Joves Indepen¬ 
dentistes del Clot entraven a una casa aban¬ 
donada del Clot. Volien rehabilitar l'edifici i 
convertir-lo en un nou casal popular pel 
barri, però el mateix dissabte 30 de juliol, 
diverses patrulles de mossos d'esquadra 
varen entrar a la casa de forma il·legal, sense 
cap ordre judicial, i varen fer fora les 3 per¬ 
sones que en aquells moments hi eren. Va 
ser una okupació curta, però amb vocació 
de continuïtat a algun altre espai. 


Desallotjada la casa Versalles de Sabadell 
El dijous 28 al matí dotacions de la policia 
espanyola varen desallotjar dues cases al car¬ 
rer de Calassanç de Sabadell (una d'elles ano¬ 
menada Versalles). Dos furgons antiavalots i 
diversos policies de la brigada político-social 
varen assaltar les casa i van fer fora les 5 per¬ 
sones que hi eren. La casa ja havia estat ame¬ 
naçada prèviament per diversos agents. Un 
noi que es va apropar a fer fotos de l'operatiu 
va ser amenaçat d'imputar-li l'okupació de la 
casa, en una clara estratègia d'intimidació. 
Desallotjades 3 cases a Badalona 
Les tres cases encara okupades al carrer de 
la Creu 104,106 i 108 de Badalona varen ser 
desallotjades el passat divendres al matí. 
Estaven a la illa de La Fradera, i l'operació de 
desallotjament va ser executada per policia 
catalana, guàrdia urbana i tècnics munici¬ 
pals. La gent va quedar al carrer i sense cap 
altre lloc on anar a viure. 

4 anys de segrest 

Terrassa/ Vallès Occidental.- El dia 24 d'agost 
del 2001Laura Riera va ser segrestada; ara ja fà 
gairebé quatre anys que la tenen allunyada 
dels seus familiars, amigues i companyes dintre 
les diferents presons de l'Estat espanyol (Al- 
calà-Meco, Soto del Real, Valdemoro, Badajoz, 
Múrcia...). Com moltes altres persones preses, 
Laura ha estat separada del seu entorn, en 
presons allunyades de la seva llar en alguns 
moments a més de 600 km, en un règim d'aïl¬ 
lament que ha perdurat tot el temps que porta 
presa, dispersada i traslladada contínuament 
amb tots els problemes que comporta per a 
ella, família i companyes. Laura va ser acusada 
per presumta col·laboració amb ETA i en un 
primer judici va ser condemnada a nou anys de 
presó, sentència a la que es va interposar un 
recurs.En un segon judici, on es jutjava els fets 
pels quals eren acusats, Laura Riera i Zigor 
Larredonda van ser absolts. Tot i que en el 
segon judici quedaven ensorrats els arguments 
per a mantenir el seu empresonament, aquest 
va continuar degut a la primera sentència 
(encara que aquesta, més que mai, no es sus¬ 
tentava per enlloc). Fa poques setmanes es va 
comunicar que el recurs al primer judici no 
havia estat acceptat i que mantenien els nou 
anys demanats. Aquesta sentència demostra el 
caracter polític del tribunal de l'Audiència 
Nacional destinat a aplicar la més salvatge 
repressió contra totes les disidències que 
posen en qüestionament o en "perill" el sis¬ 
tema, fet que fa que no ens sorprengui que 
després de gairebé 4 anys d'empresonament 
de Laura Riera i 4 anys i 7 mesos d'en Zigor 
Larredonda, no s'els reconegui la seva llibertat 
davant la falta de proves i contradiccions en 
que es troben. Davant d'aquesta situació diss¬ 
abte dia 23 de juliol es va realitzar una acció de 
suport a les preses en el centre de la vila de 
Terrassa per a recordar al nostre poble el 
temps que porta allunyada Laura de tots nos¬ 
altres, sense oblidar a les altres persones pre¬ 
ses. Voldríem acabar fent un record a les per¬ 
sones preses que resten lluny de casa, disper¬ 
sades i torturades i que, més que mai, neces¬ 
siten urgentment el suport de tots i totes. Per 
això animem a fer mostres de solidaritat amb 
la nostra companya que el 24 d'agost farà 4 
anys de segrest, així com amb tota la resta de 
companyes i companys repressaliats: Zigor, 
Diego, Juanra, Lola, els de Torà, les companyes 
del 12 d'octubre, els companys del 4 d'octubre, 
als anarquistes empresonats, etc, és a dir totes 
aquelles dissidents repressaliades per un 
mateix sistema opresor. On hi ha lluïta hi ha 
repressió, on hi ha repressió hi ha solidaritat! 

La massa crítica ciclista 


Accidentada marxa ciclista a Huelva 

Huelva/Andalusía.- Un ciclista va ser atropellat el dimecres 27 de juliol a Huelva quan par¬ 
ticipava en una marxa que reclamava carrils bici per Huelva capital i província. El jove va 
resultar ilès, pero la seva bicicleta va patir danys a la roda del darrera després de ser 
embestit per darrera per una jove que conduia un turisme. El coche agressor va tenir de ser 
retirat per una grúa al quedar inutilitzable. Contra-lnfos 2/ 8/ 05 



Un dels murals realitzats durant la jornada reivindicativa al centre de Terrassa. 

























Independentisme 


Lluites d'Arreu del Món 


Anticapitalisme 


Detinguts B independentistes 
a la Universitat de Gandia 


Mor una persona al desallotjament 
del festival Czechtek 2005 


"Autopistes gratuïtes!" 


Gandia / La Safor.- Al voltant d'una trentena 
de militants independentistes de Maulets i 
la CEPC es van concentrar la vesprada del 
divendres 29 de juliol al Campus de la 
Universitat Politècnica de Gandia pertal de 
mostrar la seva repulsa per la presència a la 
Universitat de la secessionista RACV. Els 
joves independentistes van fer acte de 
presència a l'acte de la màxima entitat del 
blaverisme, amb pancartes on es podia lle¬ 
gir, entre altres slogans, "Blaverisme és feix¬ 
isme". Després de repartir alguns pamflets i 


València .- El passat 29 de juliol a les 9'45 hores 
va ser jutjat a València el militant indepen¬ 
dentista detingut arran les mobilitzacions 
contra la reforma de l'Estatut. Se l'acusava 
d'una falta de desobediència i la pena-multa 
demanada pel fiscal ha estat de 15 dies d'ar¬ 
rest a 6 euros el dia. Durant el judici, la poli¬ 
cia es va contradir en les seves declaracions, 
sent evident la irregularitat de la seua 
actuació. Solidàries, companyes i amigues del 
detingut van acudir a expressar el seu suport 
al jove sota la convocatòria d'Alerta Solidària 
on es demanava la seva absolució sense càr¬ 
recs. Altra pancarta feia al·lusió al procés 


de no ser-hi al acte més de 5 minuts, van 
marxar de les dependències universitàries, 
convidats per les forces de l'ordre.Una veg¬ 
ada fora, la policia nacional espanyola, 
també present al Campus, va procedir a 
efectuar algunes corredises fins detenir 13 
joves. En la detenció la policia va arribar a 
amenaçar els joves amb una pistola.Els 13 
militants de Maulests i la CEPC detinguts 
van ser alliberats poc abans de les 11 de la 
nit amb càrrecs per desordre públic. 

d'aprovació de la reforma de l'estatut i l'ac¬ 
tuació brutal dels aparells de l'Estat contra 
les veus discordants amb aquest durant el dia 
1 de juliol. Tant Alerta Solidària, com 
Endavant -on milita el jove jutjat- van fer 
públics manifestos on es denunciava la 
repressió patida pels independentistes con¬ 
traris al nou estatut. Des d'Endavant a més 
s'ha fet una crida a incrementar les accions de 
rebuig a l'Estatut espanyolista i a continuar 
bastint una xarxa popular que siga capaç de 
donar-li la volta al projecte burgès d'estatut i 
plantejar una alternativa rupturista arrelada a 
les lluites populars. Contra-lnfos 2/ 8/ 05 


República Txeca.- Czechtek és un festival a 
l'aire lliure, internacional i multicultural que 
es realitza des d'ara fa 12 anys. Música, 
pel·lícules, vídeos i d'altres tipus d'actua¬ 
cions es realitzen en aquest esdeveniment 
únic de cultura gratuïta. 

Tot i el contracte amb el propietari de la 
finca i que cap activitat il·legal s'estava 
realitzant durant el festival, el divendres 29 
la policia va bloquejar l'entrada del festival i 
van iniciar una gran campanya de criminal- 
ització entorn el festival, poc després la 
policia va argumentar que el brutal atac va 
ser degut al dany que s'estava ocasionant a 
la propietat privada. Sembla ser que la dona 
propietària va ser conduïda a la comisaria i 
convençuda amb falses acusacions de que 
signés una denúncia. La majoria de les assis¬ 
tents a l'acte van rebutjar de marxar per 


diferents raons argumentant també que 
l'acte era totalment legal. 

Va ser llavors quan la policia va iniciar el 
dissabte a la tarda un desplegament de més 
de 1000 policies, canons d'aigua, tancs blin¬ 
dats i un helicòpter. Poc després, per la nit la 
policia, sense números d'identificació, van 
iniciar una brutal carrega utilitzant gas lac¬ 
rimogen i granades de desorientació, van 
començar a trencar els cotxes amb barres de 
ferro sense donar temps a la gent que hi 
havia dintre a sortir. Centenars de persones 
de totes les edats van ser apallisades i un 
jove va morir. 

Els mitjans d'informació han silenciat per 
complet la situació i es va convocar una 
manifestació a Praga el passat dissabte. Més 
informació a barcelona.indymedia.org. 

L'Escala/ Baix Empordà.- Aquest dissabte 30 
de juliol una trentena de membres de la 
plataforma Salvem l'Empordà van aixecar la 
barrera del peatge de la sortida de l'Escala 
(AP7) durant 10 minuts. Amb aquesta acció 
volen explicar que, el fet de poder tenir l'au¬ 
topista gratuïta podria evitar de construir 
alguna de les noves carreteres planificades. 
La setmana passada van mostrar la seva posi¬ 
ció respecte el tema ferroviari i amb aquesta 
acció ho van enfocar cap al tema viari. La 
Plataforma Salvem l'Empordà està molt pre¬ 
ocupada pel pas de totes les grans infrastruc¬ 



tures previstes a la comarca, ja que implicarà 
una gran transformació territorial sense 
precedents, inimaginable en aquest moment i 
amb el beneplàcit del tripartit. Després de 
tres anys de treballar tot els temes de planifi- 


Un antiavalot emmanilla un dels participants. 


cació a la comarca, hem tingut un resum clar 
del que tot està previst. Salvem l'Empordà 
havia demanat al Departament de Política 
Territorial i Obres Públiques la mesura pel 
que fa a grans infrastructures, per a que es 
planifiqués de manera curosa i racional. El 
resultat, segons l'avanç del Pla Director 
Territorial de l'Empordà, ha estat molt decep- 
cionant perquè pràcticament dóna cobertura 
atot el que hi havia previst. 

Presos i preses en lluita 


Imputen a dos fun¬ 
cionaris de Quatre 
Camins denunciats 
per lesions a un pres 

Granollers/ Vallès Oriental.- El jutjat 
número lde Granollers ha imputat dos fun¬ 
cionaris de Quatre Camins denunciats per 
lesions i maltractaments morals contra un 
reclòs en la mateixa presó. El jutjat va inter¬ 
rogar el passat dimecres 27 de juliol els dos 
funcionaris imputats, així com un metge i 
una infermera que van presenciar els fets 
motiu de la denúncia, ocorreguts el 4 de 
desembre del 2002. 

Segons la denúncia, que va presentar l'abril 
del 2003, el conflicte es va iniciar quan el 
metge es va negar a atendre un pres, aquest 
es va queixar de la inassistència fins que van 
entrar dos funcionaris i el van reduir per 
força provocant-li diverses lesions. Els fun¬ 
cionaris asseguren que van rebre l'avís sonor 
en què se'ls advertia que hi havia un incident 
a la consulta del metge i que quan hi van 
anar van trobar Cabrera Valenzuela que cri¬ 
dava de forma amenaçadora contra el 
metge alhora que gesticulava amb els braços 
enlaire. Segons els funcionaris, el van immo¬ 
bilitzar «utilitzant la mínima força 
necessària», li van posar les manilles i el van 
traslladar a una zona d'aïllament «atesa la 
seva agressivitat». Segons l'informe que va 
redactar el centre penitenciari, mentre els 
funcionaris reduïen el denunciant, un altre 
reclòs, des del vestíbul, cridava que estaven 
colpejant un company, fet pel qual també va 
acabar aïllat. El Punt +Contra Infos 2/ 8/ 05 


Col·lectius i contrainformació 


Nova remesa de la revista Panóptico 

Barcelona.- Amb un especial recordatori pel pres i lluitador recentment desaparegut Xosé 
Tarrio, s'obre la nova remesa de la revista Panóptico. Una publicació que ja ha esdevingut tot un 
espai referencial per aproximar-se a la realitat de les presons a l'estat espanyol, així com un punt 
important d'anàlisi i reflexió al voltant de l'evolució de les polítiques repressives ací i a la resta 
d'Europa. Aspectes com les raons per deixar de construir més presons, aproximacions a la crim¬ 
inologia crítica, l'empresonament de menors, la denúncia de la situació a les presons catalanes, 
etc. A banda, destacar un dossier especial al voltant de la figura dels funcionaris de presons: 
aproximació als sindicats penitenciaris a Catalunya i Galícia; vincles amb l'extrema dreta, el 
paper dels "educadors" als centres de menors, etc. Completa aquest seté número una bona 
sèrie de ressenyes de llibres relacionats amb el món legal, repressiu o femení a la presó.REVISTA 
PANÓPTICO #7Ed.Virus,2005.Preu: lDeuros.www.viruseditorial.net Contra Infos2/ 8/ 05 


Concentració Diumenge 14 d'agosta les ]8:30h a la plaça Rius i Taulet 

Per unes Festes sense exclusions 



Centenars de policies acorralant a la gent que participava de la trobada. 


^L'oratge de la setmana vinent 

Després de les pluges intenses d’aquest primers dies d’agost, sembla que la situació torna a la normalitat de 
l’estiu. L’ambient en general serà assoleïat tot i alguns intervals de núvols dimecres a la tarda, i la possibilitat 
d’algun ruixat a zones de muntanya dissabte a la tarda. Les temperatures aniran pujant sense passar dels 30 graus. 


Jutjat el detingut arran les protestes 
contra la reforma de l'Estatut 




















































